3. ΝΟΜΟΣ υπ’ αριθ. 354 της 12/18 Ιουν. 1976 (ΦΕΚ Α΄ 148) Περί του Ειδικού Λογαριασμού Χρηματικής Αρωγής Οικογενειών Στρατιωτικών των Ενόπλων Δυνάμεων. Σύστασις –Σκοπός – Μέτοχοι Άρθρ.1.-1.Ο συσταθείς δια του Ν.Δ. 679/70 Ειδικός Λογαριασμός παρ’ εκάστω των υφισταμένων Ταμείων Αλληλοβοηθείας των τριών Κλάδων Ενόπλων Δυνάμεων διατηρείται μετονομαζόμενος εις «Ειδικόν Λογαριασμόν Χρηματικής Αρωγής Οικογενειών Στρατιωτικών». 2.Μέτοχοι του Λογαριασμού τούτου είναι, υποχρεωτικώς άπαντες οι εν ενεργεία στρατιωτικοί των τριών Κλάδων Ενόπλων Δυνάμεων. 3.Σκοπός του λογαριασμού είναι η παροχή εφ’ άπαξ χρηματικής αρωγής εις τους κατά το άρθρ. 3 του παρόντος δικαιούχους. Πόροι Άρθρ.2.-Πόροι του Λογαριασμού είναι οι κάτωθι: α.Μηνιαία κράτησις εκ ποσοστού 3‰ επί του μηνιαίου βασικού μισθού των εν ενεργεία μονίμων, μονίμων εξ εφεδρείας και εφέδρων αξιωματικών και ανθυπασπιστών δοκίμων και επικούρων εφέδρων αξιωματικών και μονίμων, εθελοντών και ανακατατεταγμένων υπαξιωματικών και οπλιτών. β.Δωρεαί, κληρονομίαι, ή κληροδοσίαι ή άλλαι παροχαί προς τα Ταμεία Αλληλοβοηθείας, υπέρ των σκοπών του Λογαριασμού τούτου. Δικαιούχοι Άρθρ.3.-Δικαιούχοι εφ’ άπαξ χρηματικής αρωγής εκ του Λογαριασμού τούτου είναι αι οικογένειαι των, εν καιρώ ειρήνης εν διατεταγμένη υπηρεσία ή μη, φονευομένων, θνησκόντων ή εξαφανιζομένων στρατιωτικών των Ενόπλων Δυνάμεων, εφ’ όσον δε δικαιούνται πολεμικής συντάξεως, κατά την ακόλουθον σειράν προτεραιότητος και κατ’ ισομοιρίαν εν εκάστη των κατωτέρω περιπτώσεων: α.Η σύζυγος, τα ανήλικα άρρενα τέκνα και αι άγαμοι θυγατέρες. β.Οι γονείς. γ.Αι ορφαναί πατρός άγαμοι αδελφαί και οι ορφανοί πατρός ανήλικοι άρρενες αδεφλοί. 2.Προκειμένου περί εξαφανιζομένων το υπό του παρόντος προβλεπόμενον επίδομα καταβάλλεται άμα τη δημοσιεύσει της τελεσιδίκου περί αφανείας αποφάσεως. Για την υποχρεωτική συμμετοχή των στρατιωτικών του Λιμενικού Σώματος στον Ειδικό Λογαριασμό του παρόντος νόμου των δικαιούχων, καθώς και τον προσδιορισμό για την καταβολή της εισφοράς των μετόχων και της αναπροσαρμογής των μερισμάτων, βλ. παρ. 4 έως 6 άρθρ. 4 Νόμ. 2913/23-23 Μαϊου 2001 (ΦΕΚ Α΄102), κατωτ. αριθ. 12. Ποσόν Αρωγής Άρθρ.4.-1.Το ποσόν της χορηγουμένης εφ’ άπαξ χρηματικής αρωγής ορίζεται ως ακολούθως: α.Δια τας οικογενείας των φονευομένων, θνησκόντων ή εξαφανιζομένων εν διατεταγμένη υπηρεσία: 1)Ανθυπασπιστών, υπαξιωματικών, οπλιτών, και μαθητών Παραγωγικών Σχολών εις δραχ. 55.000. 2)Κατωτέρων αξιωματικών εις δραχ. 65.000. 3)Ανωτέρων αξιωματικών εις δραχ. 75.000. 4)Ανωτάτων αξιωματικών εις δραχ. 80.000. β.Δια τας οικογενείας των φονευομένων, θνησκόντων ή εξαφανιζομένων ουχί εν διατεταγμένη υπηρεσία: 1)Ανθυπασπιστών, υπαξιωματικών, οπλιτών και μαθητών παραγωγικών Σχολών εις δραχ. 40.000. 2)Κατωτέρων αξιωματικών εις δραχ. 50.000. 3)Ανωτέρων αξιωματικών εις δραχ. 60.000. 4)Ανωτάτων αξιωματικών εις δραχ. 65.000. 2.Δια την εφαρμογήν της προηγουμένης παρ. 1 του παρόντος άρθρου λαμβάνεται υπ’ όψιν ο βαθμός ον έφερεν ο στρατιωτικός κατά την ημέραν του θανάτου ή της εξαφανίσεώς του. 3.Το ποσόν της αρωγής δύναται ν’ αυξομειούται αναλόγως της εκάστοτε οικονομικής καταστάσεως του Λογαριασμού, δι’ αποφάσεως του Υπουργού Εθνικής Αμύνης, εκδιδομένης κατόπιν προτάσεως των οικείων Διοικητικών Συμβουλίων, κατά το αυτό ποσοστόν δι’ απάσας τας κατηγορίας και βαθμούς στρατιωτικών. Η ως άνω απόφασις περί αυξομειώσεως του ποσού της αρωγής εκδίδεται προ της ενάρξεως του εις ο αναφέρεται οικονομικού έτους και ισχύει από της πρώτης του έτους τούτου, αποκλειομένης της αναδρομικής ισχύος της. (Αντί για τη σελ. 756,13(β)  Σελ. 756,13(γ) Τεύχος 1388 Σελ. 41 Λογαριασμός Αρωγής Οικογενειών Στρατιωτικών Ενόπλων Δυνάμεων 36.Θ.ι.3 "4. Στις οικογένειες που αναφέρονται στην παράγραφο 1 του άρθρου 3 μπορεί να χορηγείται, ανάλογα με την οικονομική κατάσταση του Λογαριασμού και στο τέλος κάθε έτους, εφάπαξ χρηματική αρωγή, μέχρι του ύψους ενός (1) βασικού μισθού Λοχαγού, σε κάθε ανήλικο τέκνο, καθώς και σε κάθε ενήλικο άγαμο μέχρι ηλικίας είκοσι πέντε (25) ετών, εφόσον αυτό αποδεδειγμένα σπουδάζει ή υπηρετεί τη στρατιωτική του θητεία, ανεξάρτητα αν αναγνωρίζεται ως προστατευόμενο μέλος της οικογένειας. Οι διαδικασίες χορήγησης της ανωτέρω χρηματικής αρωγής, το ακριβές ποσό αυτής και κάθε άλλη αναγκαία λεπτομέρεια καθορίζονται με απόφαση του Υπουργού Εθνικής Άμυνας, ύστερα από πρόταση των οικείων Διοικητικών Συμβουλίων." Η παρ. 4, προστέθηκε με την παρ. 2 του άρθρ. 12 του Νόμ. 3036/22-23 Ιουλ. 2002 (ΦΕΚ Α΄171), ανωτ. σελ. 112,16. Οργάνωσις – Λειτουργία Άρθρ.5.-1.Τα αφορώντα εις την οργάνωσιν και λειτουργίαν παρά τοις οικείοις Ταμείοις Αλληλοβοηθείας του Ειδικού Λογαριασμού, την διαδικασίαν χορηγήσεως της χρηματικής αρωγής εις τας δικαιούχους οικογενείας, τα απαιτούμενα δικαιολογητικά, καθώς επίσης και πάσα λεπτομέρεια εφαρμογής του παρόντος Νόμου, ρυθμίζονται δι’ αποφάσεων του Υπουργού Εθνικής Αμύνης εκδιδομένων κατόπιν προτάσεων των οικείων Διοικητικών Συμβουλίων. Καταργούμεναι διατάξεις ΄Αρθρ.6.-Από της ισχύος του παρόντος νόμου καταργούνται: α.Το Ν.Δ. 679/70 (ανωτ. αριθ. 1) πλην των διατάξεων του άρθρ. 6 αυτού. β.Το Β.Δ. 184/71 «περί οργανώσεως και λειτουργίας του Ειδικού Λογαριασμού εδικής χρηματικής αρωγής Στρατιωτικού Προσωπικού» (ανωτ. αριθ. 2) πλην των διατάξεων των άρθρ. 1 και 5 αυτού, αίτινες διατηρούνται εν ισχύϊ μέχρις εκδόσεως των κατά το προηγούμενον άρθρον αποφάσεων. Άρθρ.7.-Η ισχύς του παρόντος άρχεται από της πρώτης του μεθεπομένου της δημοσιεύσεώς του δια της Εφημερίδος της Κυβερνήσεως μηνός. Σελ. 756,14(γ) Τεύχος 1388 Σελ. 42 